
	Al 2-lea Apel deschis – Proiecte normale

	Cod proiect
	ROHU-183

	Titlu proiect
	SAFEBOR
FRONTIERA SIGURĂ, VIAȚA MAI SIGURĂ

	Axă prioritară
	6 – Promovarea cooperării transfrontaliere între instituții și cetățeni (Cooperare între instituții și cetățeni)

	Prioritate de investiție
	11/b - Consolidarea capacității instituționale a autorităților publice și a părților interesate și o administrație publică eficientă prin promovarea cooperării juridice și administrative și a cooperării între cetățeni și instituții.

	Perioadă de implementare
	21 luni (1 Decembrie 2018 – 31 August 2020)

	



Obiectiv
	Obiectivul general al proiectului GRANIȚĂ SIGURĂ, O VIAȚĂ MAI SIGURĂ a fost îmbunătățirea cooperării transfrontaliere dintre instituțiile din zona de graniță România-Ungaria în domeniul managementului migrației. Prin intensificarea cooperării transfrontaliere, cele patru instituții, Prefectura Județului Bihor, Poliția Județeană Hajdú-Bihar, Inspectoratul Teritorial al Poliției de Frontieră Oradea și Inspectoratul de Poliție al Județului Bihor și-au îmbunătățit capacitatea administrativăîn ceea ce privește managementul migrației.

	



Parteneriat
	Beneficiar Principal:
Instituția Prefectului - Județul Bihor (România)

	
	Parteneri de Proiect:
PP2: Inspectoratul Județean de Poliție Hajdú-Bihar (Ungaria)
PP3: Inspectoratul Teritorial al Poliției de Frontieră Oradea (România) PP4: Inspectoratul de Poliție Județean Bihor (România)

	Buget total
	EUR 287,904.85, din care, FEDR EUR 244,719.12
Totalul cheltuielilor eligibile decontate prin proiect: 279.028,99 Euro
Execuția bugetară: 96,91 %

	
Sumar
	Proiectul ROHU-183 și-a propus să intensifice cooperarea dintre cele patru instituții prin consolidarea capacității lor administrative în ceea ce
privește prevenirea criminalității transfrontaliere și a migrației ilegale.

Parteneriat pentru un viitor mai bun
www.interreg-rohu.eu


	
	Activitățile principale implementate în cadrul proiectului:
· renovarea, modernizarea și dotarea cu echipamente a unui Punct de informare privind migrația, în incinta Prefecturii Bihor (România),
· renovarea și dotarea cu echipamente a unei săli de conferințe în incinta sediului Poliției Județene Hajdú-Bihar (Ungaria), utilizată pentru întâlniri transfrontaliere între cele patru instituții implicate în proiect, conferințe și sesiuni de instruire a polițiștilor pe teme ale migrației și prevenirii criminalității transfrontaliere,
· achiziționarea de echipamente specifice de către Inspectoratul Teritorial al Poliției de Frontieră Oradea (România), utilizate pentru modulele de pregătire practică ale ofițerilor de poliție: cititoare de pașapoarte, camere de vizionare termică și de noapte,
· renovarea și dotarea cu echipament a unui poligon care aparține Inspectoratului de Poliție Județean Bihor (România), utilizat pentru pregătirea practică comună a tuturor ofițerilor din diversele structuri
ale poliției în județul Bihor,
· activități de instruire pentru ofițerii de poliție în domeniul gestionării migrației și a păzirii frontierelor, organizate de Liderul de Proiect si Partenerul nr. 2.

Proiectul a fost finalizat cu succes, la data de 31.08.2020. Toate activitățile prevăzute in proiect au fost realizate (100%).

	

Rezultate principale
	Livrabile
1. 8 bucăți de echipament mobil și IT achiziționat, incluzând telefoane mobile, laptopuri, un videoproiector și un ecran mobil. 
2. 1 poligon de tragere modernizat la Inspectoratului de Poliție Județean Bihor 
3. 22 de echipamente achiziționate pentru ofițerii de poliție de frontieră, incluzând cititoare de pașapoarte/documente și camere de vizionare termică și pe timp de noapte. 
4. 6 sesiuni și module de instruire organizate pentru personalul de poliție de pe ambele părți ale frontierei, pe următoarele teme: 
· Legislația europeană privind migrația (drepturi fundamentale și instituții naționale autorizate) 
· Tehnologia controlului frontierei și supravegherea acesteia 
· Strategii și proceduri de lucru privind migrația 
· Utilizarea legală a forței și a armelor de foc 
5. 1 Punct de informare complet echipat privind migrația, înființat la Prefectura Județului Bihor, destinat să găzduiască activități în perioada post-implementare a proiectului. 
6. Sistem complet de echipamente tehnice (audio și video) achiziționat și utilizat pentru sesiunile de instruire ale ofițerilor de poliție la sediul Poliției Județului Hajdú-Bihar. 
7. Reabilitarea sediului Poliției Județului Hajdú-Bihar.

Rezultate
1. Îmbunătățirea cooperării transfrontaliere între instituțiile din România și Ungaria în domeniul gestionării migrației, în regiunea transfrontalieră Bihor–Hajdú-Bihar. 
2. Crearea unui cadru comun pentru instruirea teoretică și practică, precum și pentru schimbul de bune practici, destinat personalului implicat în activități de gestionare a frontierei și menținere a ordinii publice. 
3. Pregătire îmbunătățită pentru gestionarea fenomenului migrației, datorită echipamentelor achiziționate prin proiect și a sesiunilor de instruire organizate pentru personalul de poliție.
Indicatori
Indicatorul de realizare al Programului este „11 / b1 Numărul de instituții implicate direct în inițiative de cooperare transfrontalieră”. Proiectul ROHU-183 contribuie la acest indicator printr-un număr de 4 instituții implicate in activitățile proiectului.
Website/webpage: https://safeborder-rohu.eu/

Romania-Ungaria

Fondul European de Dezvoltare Regional

